ลักษณะการประกอบธุรกิจ

1. ภาพรวมการประกอบธุรกิจในปัจจุบัน

บริษัท ไดนาสตี้ เซรามิค จำกัด(มหาชน) เดิมชื่อบริษัท โรแยลฟลอร์ไทล์ จำกัด
ประกอบธุรกิจหลักเป็นผู้ผลิตและจำหน่ายกระเบื้องเซรามิคภายใต้เครื่องหมายการค้า ไดนาสตี้
ไทล์ท้อป โทมาฮ็อค จากัวร์ นาวาร์ เริ่มก่อตั้งเมื่อวันที่ 1 สิงหาคม 2532
และเข้าเป็นหลักทรัพย์จดทะเบียนในตลาดหลักทรัพย์ แห่งประเทศไทย เมื่อวันที่ 3 มกราคม 2535
และได้จดทะเบียนเป็นบริษัทมหาชน เมื่อวันที่ 9 มีนาคม 2537 และเพิ่มทุนจดทะเบียนเป็น 280
ล้านบาท เรียกเก็บเต็มมูลค่าหุ้นละ 10 บาท จำนวน 272 ล้านบาท แล้วเมื่อเดือนมกราคม 2538

ปลายปี 2540 กลุ่มผู้ถือหุ้นและกรรมการของบริษัท ไทล์ ท้อป อินดัสตรี้ จำกัด(มหาชน)
ซึ่งเป็นบริษัทผู้ผลิตกระเบื้องเซรามิคชนิดเดียวกันและมีโรงงานใกล้เคียงกัน
ได้ประมูลซื้อหุ้นสามัญของบริษัทฯ จำนวน 14.9 ล้านหุ้น หรือ คิดเป็นร้อยละ 54.82
ของทุนที่ชำระแล้ว จากผู้ถือหุ้นรายใหญ่ซึ่งเป็นบริษัทเงินทุนแห่งหนึ่ง และ
ได้ปรับปรุงเครื่องจักรให้มีประสิทธิภาพและพัฒนารูปแบบผลิตภัณฑ์ให้มีคุณภาพดีมีสีสันสวยงาม
รวมทั้งปรับเปลี่ยนนโยบายด้านการตลาดโดยเน้นการกระจายสินค้าสู่ผู้บริโภคให้มากขึ้น

ปลายปี 2543 บริษัทได้จดทะเบียนเพิ่มทุนเป็น 408 ล้านบาท โดยแบ่งเป็น 40.8
ล้านหุ้นมูลค่าหุ้นละ 10 บาท
เพื่อนำเงินทุนเพิ่มทุนไปลงทุนขยายกำลังการผลิตโดยการซื้อหุ้นสามัญของบริษัท ไทล์ ท้อป อินดัสตรี้
จำกัด(มหาชน) จากผู้ถือหุ้นเดิมทั้งหมด ทำให้บริษัทฯมีโรงงานของบริษัทไทล์ ท้อป อินดัสตรี้
จำกัด(มหาชน) เพิ่มขึ้นอีก 1 แห่ง โดยปัจจุบันบริษัท ฯ เป็นผู้ถือหุ้นรายใหญ่ของบริษัท ไทล์ ท้อป
อินดัสตรี้ จำกัด(มหาชน) ในสัดส่วนร้อยละ 96.83 และได้แตกมูลค่าหุ้นเหลือหุ้นละ 1 บาท จำนวน
408 ล้านหุ้นถือหุ้นโดยคนไทยร้อยละ 81.86 และโดยชาวต่างประเทศร้อยละ 18.14 (ปิดสมุด ณ
วันที่ 29 กุมภาพันธ์ 2551 )

บริษัท ไดนาสตี้ เซรามิค จำกัด(มหาชน)
ประกอบธุรกิจหลักเป็นผู้ผลิตและจำหน่ายกระเบื้องเซรามิคและรับซื้อสินค้าทั้งหมดที่ผลิตจากบริษัท
ไทล์ ท้อป อินดัสตรี้ จำกัด(มหาชน) ในราคาขายส่งมาจัดจำหน่าย
และยังนำเข้ากระเบื้องแกรนิตจากประเทศจีนซึ่งมีขนาดใหญ่กว่าชนิดที่บริษัทผลิตเอง รวมทั้งสั่งซื้อ
สุขภัณฑ์ คิ้ว จมูกบันได และกาวยาแนว มาจัดจำหน่ายผ่านบริษัทย่อย 3 บริษัท คือ บริษัท พิค แอนด์
เปย์ จำกัด บริษัท เมืองทองเซรามิค จำกัด และ บริษัท เวิลด์ไวด์ เซรามิค จำกัด
ที่บริษัทได้เข้าไปลงทุนถือหุ้นมากกว่า 90 %เมื่อปี 2548
เพื่อทำตลาดขายปลีกเองในรูปตลาดนัดกระเบื้องฯ ทำให้บริษัทใกล้ชิดกับลูกค้ามากขึ้น
รู้ความต้องการและแนวทางการเลือกซื้อกระเบื้องของลูกค้า
และได้นำข้อมูลมาปรับปรุงสินค้าและการบริการ ทำให้สามารถขายสินค้าได้มากขึ้น

ณ.สิ้นปี 2550 บริษัทมีคลังสาขาทั่วประเทศรวมประมาณ 162 แห่ง
นอกจากนั้นยังจำหน่ายให้ผู้แทนจำหน่ายในประเทศอีกประมาณ 130 ราย
และส่งไปขายยังต่างประเทศ เช่น บรูไน มัลดิฟ อินโดจีน ศรีลังกา พม่า ออสเตรเลีย นิวซีแลนด์
เกาหลี ญี่ปุ่น แคนาดา ฟิจิ ลาว กัมพูชา ฯลฯ ทั้งนี้กระเบื้องที่บริษัทและบริษัทย่อยผลิตประกอบด้วย

1. กระเบื้องเซรามิคปูพื้นและบุผนัง ภายใต้เครื่องหมายการค้า “ไดนาสตี้”(Dynasty)

2. กระเบื้องเซรามิคปูพื้นและบุผนัง ภายใต้เครื่องหมายการค้า “ไทล์ ท้อป”(Tiletop)

3.  กระเบื้องเซรามิคปูพื้นและบุผนัง ภายใต้เครื่องหมายการค้า “โทมาฮอก”(Tomahawk)

4.  กระเบื้องเซรามิคปูพื้นและบุผนัง ภายใต้เครื่องหมายการค้า “จากัวร์ ” (Jaguar)

5.  กระเบื้องเซรามิคปูพื้นและบุผนัง ภายใต้เครื่องหมายการค้า “แอนนา”(Anna)

6.  กระเบื้องเซรามิคปูพื้นและบุผนัง ภายใต้เครื่องหมายการค้า “แวลู่ ” (Value)

7.  กระเบื้องเซรามิคปูพื้นและบุผนัง ภายใต้เครื่องหมายการค้า “มัสแตง ”(Mustang)

8.  กระเบื้องเซรามิคปูพื้นและบุผนัง ภายใต้เครื่องหมายการค้า “นาวา” (Nava)

บริษัทและบริษัทย่อยได้ดำเนินการขยายกำลังการผลิตมาโดยตลอด
ปัจจุบันบริษัทฯมีกำลังการผลิตรวมของทั้งสองบริษัทปีละ 48 ล้านตารางเมตร
ส่งผลให้ยอดขายของบริษัทเพิ่มขึ้นอย่างต่อเนื่อง
ปัจจุบันบริษัทมีส่วนแบ่งการตลาดของการขายสินค้ากระเบื้องเซรามิคในประเทศมากที่สุด

2. แผนภูมิการประกอบธุรกิจของกลุ่มบริษัท

3.โครงสร้างรายได้

1. รายได้จากการขายกระเบื้องเซรามิค ที่ผลิตโดยบริษัท ไดนาสตี้ เซรามิค จำกัด(มหาชน)

2. รายได้จากการจำหน่ายกระเบื้องเซรามิค ที่ซื้อจากบริษัทย่อย (บริษัท ไทล์ ท้อป อินดัสตรี้
จำกัด(มหาชน) มาจำหน่ายต่อให้แก่ลูกค้าโดยบวกกำไรจากราคาส่งที่ซื้อจากบริษัทย่อยดังกล่าว

3. รายได้จากการจำหน่ายกระเบื้องแกรนิตนำเข้าจากจีน ที่นำเข้ามาจำหน่ายในประเทศ

4. รายได้จากการจำหน่ายสุขภัณฑ์ กาวยาแนว และอื่นๆ ที่ซื้อมาขายไป

โครงสร้างรายได้จากการขาย

ที่มาของรายได้ จากงบการเงินรวม (Equity Method)

ดำเนินงานโดย ปี 2550 ปี 2549

ล้านบาท ร้อยละ ล้านบาท ร้อยละ

จำหน่ายในประเทศ

♦ ผลิตและจำหน่ายกระเบื้องเซรามิค บมจ.ไดนาสตี้ ฯ(รวมซื้อจากบริษัทย่อย) 4,346 97 4,317
97

♦ จำหน่ายกระเบื้องแกรนิตนำเข้าจากจีน บมจ.ไดนาสตี้ ฯ&3 บริษัทจัดจำหน่าย 5 0 21 0

♦จำหน่ายสุขภัณฑ์ กาวยาแนว และอื่นๆ บมจ.ไดนาสตี้ ฯ&3 บริษัทจัดจำหน่าย 64 1 73 2

รวมรายได้จากในประเทศ 4,415 99 4,410 99

จำหน่ายต่างประเทศ

♦ ผลิตและจำหน่ายกระเบื้องเซรามิค บมจ.ไดนาสตี้ ฯ(รวมซื้อจากบริษัทย่อย) 42 1 41 1

♦จำหน่ายสุขภัณฑ์ กาวยาแนว และอื่นๆ บมจ.ไดนาสตี้ ฯ&3 บริษัทจัดจำหน่าย 1 0 1 0

รวมรายได้จากต่างประเทศ 43 1 42 1

รายได้อื่นๆ 17 0 8 0

รวมรายได้ทั้งสิ้น 4,475 100 4,460 100

ที่มาของรายได้ จากงบการเงินเฉพาะกิจการ ( Cost Method)

  ดำเนินงานโดย ปี 2550 ปี 2549

ล้านบาท ร้อยละ ล้านบาท ร้อยละ

จำหน่ายในประเทศ

♦ ผลิตและจำหน่ายกระเบื้องเซรามิค บมจ.ไดนาสตี้ ฯ 2,043 49 1,653 40

♦ จำหน่ายกระเบื้องเซรามิค บมจ.ไดนาสตี้ ฯ(ผลิตจากบริษัทย่อย) 1,984 47 2,366 57

♦ จำหน่ายกระเบื้องแกรนิตนำเข้าจากจีน บมจ.ไดนาสตี้ ฯ&3 บริษัทจัดจำหน่าย 5 0 21 0

♦จำหน่ายสุขภัณฑ์ กาวยาแนว และอื่นๆ บมจ.ไดนาสตี้ ฯ&3 บริษัทจัดจำหน่าย 63 2 59 1

รวมรายได้จากในประเทศ 4,095 98 4,099 98

จำหน่ายต่างประเทศ

♦ ผลิตและจำหน่ายกระเบื้องเซรามิค บมจ.ไดนาสตี้ ฯ 18 0 14 0

♦ จำหน่ายกระเบื้องเซรามิค บมจ.ไดนาสตี้ ฯ(ผลิตจากบริษัทย่อย) 24 1 27 1

♦จำหน่ายสุขภัณฑ์ กาวยาแนว และอื่นๆ บมจ.ไดนาสตี้ ฯ 1 0 1 0

รวมรายได้จากต่างประเทศ 43 1 42 1

รายได้อื่นๆ 43 1 24 1

รวมรายได้ทั้งสิ้น 4,181 100 4,165 100

4. ลูกค้าหลัก 10 รายใหญ่ของบริษัท ( ไม่รวมบริษัทย่อย )

สัดส่วนร้อยละที่ขายได้ต่อยอดขายรวม

1.  บริษัท นวเซ็นเตอร์ จำกัด 5.3 %

2.  บริษัท ต.ณรงค์วัสดุภัณฑ์ จำกัด 3.3 %

3.  บริษัท ชัยเรืองกิจเซรามิค จำกัด 1.7%

4.  บริษัท โฮม โปรดักส์ เซ็นเตอร์ จำกัด (มหาชน) 1.5 %

5.  บริษัท แสงชัยพาณิชค้าวัสดุก่อสร้าง จำกัด 1.0 %

6.  บริษัท พระแท่นเซรามิค จำกัด 0.8%

7.  ห้างหุ้นส่วนจำกัด สกลนคร รุ่งเจริญ 0.8%

8.  บริษัท อาร์.เอส.แอนด์ วาย เซรามิค จำกัด 0.7 %

9.  ห้างหุ้นส่วนจำกัด ไลลาวัสดุภัณฑ์และการก่อสร้าง 0.6 %

10. บริษัท ดี เอ เซรามิค จำกัด 0.6%

5. การจัดส่งสินค้าของบริษัท

  บริษัทฯ ใช้ผู้รับเหมาขนส่งเป็นตัวแทนในการดำเนินการขนส่งสินค้ากระเบื้องเซรามิค สุขภัณฑ์

และอื่นๆ ไปยังลูกค้าของบริษัทฯ
โดยบริษัทหรือผู้เกี่ยวข้องไม่มีส่วนได้เสียหรือถือหุ้นในนิติบุคคลผู้รับเหมาขนส่งสินค้าของบริษัท
ผู้รับเหมาขนส่งหลักที่ขนส่งสินค้าให้แก่บริษัท ได้แก่

1.  บริษัท วี.ซี. โลจิสติกส์ จำกัด

2.  บริษัท เพาเวอร์โลจิสติคส์ จำกัด

3.  บริษัท เกี่ยงตงทรานสปอร์ต จำกัด

4.  ห้างหุ้นส่วนจำกัด สมศักดิ์ศรี ทรานสปอร์ต

5.  ห้างหุ้นส่วนจำกัด ซิสเท็ม ทรานสปอร์ต แอนด์บิวซิเนส

6.  ห้างหุ้นส่วนจำกัด เอ็ม โอ ขนส่ง

7.  ห้างหุ้นส่วนจำกัด บุญประกอบขนส่ง

8.  ห้างหุ้นส่วนจำกัด โลคอสท ทรานสปอร์ต

9.  ห้างหุ้นส่วนจำกัด สุปรีดีขนส่ง

10. ห้างหุ้นส่วนจำกัด ดีดีโอเค

ขนส่งสินค้าด้วย รถบรรทุก 6 ล้อ และ 10 ล้อ หรือ รถพ่วง ตามการบรรทุกที่กฎหมายกำหนด
และผู้รับเหมาแต่ละรายได้ปฏิบัติอยู่ภายใต้กรอบแห่งสัญญาที่เป็นระเบียบปฏิบัติที่ดีของการขนส่งที่มีกับบริษัทฯ
และได้มีการประกันภัยสินค้าและประกันภัยบุคคลที่เกี่ยวข้องในการจัดส่งสินค้าแล้ว
ค่าใช้จ่ายในการขนส่งสินค้าของบริษัทฯ คิดเป็นร้อยละ 8 ของยอดขายรวม

6. โครงสร้างขององค์กร

7. อำนาจการควบคุม บริษัท ไดนาสตี้ เซรามิค จำกัด (มหาชน)

การกระจายอำนาจการควบคุม

บริษัท ไดนาสตี้ เซรามิค จำกัด (มหาชน)

กลุ่มผู้ถือหุ้นใหญ่ซึ่งถือหุ้นและเป็นคณะกรรมการบริษัทเป็นผู้มีอำนาจในการบริหารงานและควบคุมบริษัท

ไดนาสตี้ เซรามิค จำกัด(มหาชน) มีรายชื่อและสัดส่วนการถือหุ้น ณ วันที่ 29 กุมภาพันธ์ 2551
ดังนี้

1. นายรุ่งโรจน์ แสงศาสตรา ตำแหน่งประธานกรรมการ ถือหุ้นร้อยละ 24.08

และกรรมการผู้จัดการ

2. นายชัยสิทธิ์ วิริยะเมตตากุล ตำแหน่งกรรมการบริษัท ถือหุ้นร้อยละ 2.95

3. นายสุวิทย์ สมานพันธ์ชัย ตำแหน่งกรรมการบริษัท ถือหุ้นร้อยละ 3.16

4. นางสาวคัทลียา แสงศาสตรา ตำแหน่งกรรมการบริหาร ถือหุ้นร้อยละ 2.70
และเลขานุการบริษัท

5. นายสัญชัย เจนจรัตน์ ตำแหน่งกรรมการรองผู้จัดการ(ผลิต) ถือหุ้นร้อยละ 0.08

คณะกรรมการบริษัทซึ่งมิได้เป็นผู้ถือหุ้น

คณะกรรมการบริษัท ซึ่งมีอำนาจในการควบคุมบริษัท
แต่มิได้ถือหุ้นซึ่งดำรงตำแหน่งเป็นผู้บริหารบริษัทฯได้แก่

1. พลเอกยุทธศักดิ์ ศศิประภา ตำแหน่งกรรมการอิสระและประธานคณะกรรมการตรวจสอบ

2. พลตำรวจเอกพัชรวาท วงษ์สุวรรณ ตำแหน่งกรรมการอิสระและกรรมการตรวจสอบ

3. นายโยธิน จ๋วงพานิช ตำแหน่งกรรมการอิสระและกรรมการตรวจสอบ

4. นายสุรศักดิ์ โกสิยะจินดา ตำแหน่งกรรมการอิสระและกรรมการตรวจสอบ

5. นายชนะ สุทธิหวังเจริญ ตำแหน่งกรรมการรองผู้จัดการ(การตลาด)

อำนาจในการควบคุมบริษัทย่อย

บริษัทมีบริษัทย่อยอยู่ 4 บริษัท ซึ่งอยู่ภายใต้การกำกับดูแลของบริษัทแม่ดังนี้คือ

1. บริษัท ไทล์ ท้อป อินดัสตรี้ จำกัด(มหาชน) ซึ่งบริษัท ไดนาสตี้ เซรามิค จำกัด(มหาชน)
ถือหุ้นร้อยละ 96.83 ควบคุมผ่านคณะกรรมการบริษัทบางท่านจากคณะกรรมการในชุดเดียวกัน ได้แก่

1.1 นายรุ่งโรจน์ แสงศาสตรา ตำแหน่งประธานกรรมการและกรรมการผู้จัดการ

1.2 นายชนะ สุทธิหวังเจริญ ตำแหน่งกรรมการรองผู้จัดการ(การตลาด)

1.3 นายสัญชัย เจนจรัตน์ ตำแหน่งกรรมการรองผู้จัดการ(ผลิต)

1.4 พลตำรวจเอก พัชรวาท วงษ์สุวรรณ ตำแหน่งกรรมการบริษัท

1.5 นางสาวคัทลียา แสงศาสตรา ตำแหน่งกรรมการบริหารและเลขานุการบริษัทฯ

2. บริษัท พิค แอนด์ เปย์ จำกัด บริษัทไดนาสตี้ เซรามิค จำกัด(มหาชน) ถือหุ้นร้อยละ 97.99
ควบคุมผ่านคณะกรรมการบริษัทบางท่านจากคณะกรรมการในชุดเดียวกัน ได้แก่

2.1 นายรุ่งโรจน์ แสงศาสตรา ตำแหน่งประธานกรรมการบริษัท

2.2 นายชนะ สุทธิหวังเจริญ ตำแหน่งกรรมการบริษัท

2.3 นางสาวคัทลียา แสงศาสตรา ตำแหน่งกรรมการบริษัท

3. บริษัท เมืองทอง เซรามิค จำกัด บริษัทไดนาสตี้ เซรามิค จำกัด(มหาชน) ถือหุ้นร้อยละ
99.98

ควบคุมผ่านคณะกรรมการบริษัทบางท่านจากคณะกรรมการในชุดเดียวกัน ได้แก่

3.1 นายรุ่งโรจน์ แสงศาสตรา ตำแหน่งประธานกรรมการบริษัท

3.2 นายชนะ สุทธิหวังเจริญ ตำแหน่งกรรมการบริษัท

3.3 นางสาวคัทลียา แสงศาสตรา ตำแหน่งกรรมการบริษัท

4. บริษัท เวิลด์ ไวด์ เซรามิคจำกัด ซึ่งบริษัทไดนาสตี้ เซรามิค จำกัด(มหาชน) ถือหุ้นร้อยละ
99.93

ควบคุมผ่านคณะกรรมการบริษัทบางท่านจากคณะกรรมการในชุดเดียวกัน ได้แก่

4.1 นายรุ่งโรจน์ แสงศาสตรา ตำแหน่งประธานกรรมการบริษัท

4.2 นายชนะ สุทธิหวังเจริญ ตำแหน่งกรรมการบริษัท

4.3 นางสาวคัทลียา แสงศาสตรา ตำแหน่งกรรมการบริษัท